b'\n_START_ARTICLE_\nMadare sefr darajeh\n_START_SECTION_\nHandling\n_START_PARAGRAPH_\nSerien f\xc3\xb8lger skjebnen til den iranske diplomaten Habib Parsa og kvinnen han forelsker seg i, den franske j\xc3\xb8den Sara Stroke. Historien er lagt til Paris tidlig p\xc3\xa5 1940-tallet og viser blant annet tyske nazister som tvinger menn, kvinner og barn med gule stjerner p\xc3\xa5 kl\xc3\xa6rne opp i lastebiler. Habib Parsa bestemmer seg for \xc3\xa5 gj\xc3\xb8re noe b\xc3\xa5de for kvinnen han er forelsket i og andre franske j\xc3\xb8der, og utstyrer dem med falske iranske pass. Slik unnslipper Sara, hennes familie og tusener av andre j\xc3\xb8der utryddelsen i nazistenes leire.'